"Kabinete e amogela go saeniwa ga Molaotlhomo wa Melao ya Dipalangwa le Merero e e Maleba ke Moporesidente Jacob Zuma go nna molao mmogo le tshweetso ya Kgotlatshekelokgolo ya go kgapelathoko boipelaetso jwa go nneng kgatlhanong le e-toll (go duelela ditselakgolo) jwa Mokgatlo wa Kgolagano ya Baemakgatlhanong ba Ditselafefo tsa Metseditorpo (Outa) jo bo kgatlhong le Ajensi ya Bosetšhaba ya Aforika Borwa ya Ditsela (Sanral).Kabinete e dumela fa ditlhabololo tsa ga jaanong di tla letlelela batho ba Gauteng le maAforika Borwa ka kakaretso go lebelela mabaka a a re tswelang molemo – le ao a tla re tswelang molemo mo isagong – go tswa mo ditlhabololong tsa ditselafefo mo moeding wa ikonomi ya Aforika le ya Borwa jwa Aforika."